Mehmet Halimi

Mehmet Halimi lindi më 1937 në Cërnicë të Gjilanitt. Mehmet Halimi është personalitet i pakontestueshëm i kulturës shqiptare dhe vjen nga një familje atdhetare dhe arsimdashëse e fshatit Cërnicë të komunës së Gjilanit.Mehmet Halimi  është doktor i dialektologjisë. Ai shpallet qytetar nderi i Gjilanit më 2005 nga Kuvendi i Komunës. Në dhjetor të vitit 2012 zgjidhet anëtar korrespondent i Akademisë së Shkencave dhe Arteve të Kosovës.

Veprimatria shkencore
Halimi është dialektolog i vjetër, tashmë nga ata që mund ta quajmë edhe njërin prej veteranëve të kësaj fushe, figurë e dalluar e gjuhësisë shqiptare, një nga punonjësit më prodhimtarë e të vyer të Institutit Albanologjik të Prishtinës. Njohës dhe hulumtues i përkushtuar i të folmeve dhe folklorit të Karadakut, ku ai lindi dhe u rrit me ajkën e odave të burrave dhe sidomos me urtinë e pashoqe të atyre hapësirave, të cilat, kur të shkollohej e të bëhej dialektolog, studiuesi ynë i zellshëm do t‘i përshkruante e do t‘i shpërfaqte me dashuri e dije të lëvdueshme në një varg veprash tashmë të mirënjohura.

Veprat
 "Kështu fliste babai im" (1997), Monografitë dialektologjike për të folmet e Moravës së Epërme (1978), të Moravës së Poshtme (1985), të Kabashit (1985), të fshatrave Mjak dhe Tanishec (1973, 1975); të fshatrave Mramuer dhe Marec (1985)} 
 Vëllimi: "Kërkime dialektologjike" (1985),
 "Vështrime gjuhësore" (1993)
 Përmbledhjesh studimore: "Nina-nëna dhe këngë e lojëra fëmijësh" (1976),
 "Çështje të normës letrare" (1982), 
 "Fjalor fjalësh dhe shprehjesh popullore" (1982), 
 "Regjistri i vendbanimeve të Kosovës" (2005).
 Studimi "E folmja e Karadakut", Prishtinë, 2008,(Kryevepra e autorit prof. dr. Mehmet Halim)

Fushë studimi
Studimet e prof. Mehmet Halimit rrokin jo vetëm hapësirat e dialektologjisë e të marrëdhënieve dialekt-gjuhë standarde, po edhe çështje të ndryshme të fjalëformimit e të kulturës së gjuhës, sidomos çka përfshin kahu aktual i njohjes dhe zbatimit të shqipes standarde, duke spikatur me dije e dashuri lidhjen e pandashme të dialekteve me gjuhën letrare a standarde, sipas mendësisë dhe urtësisë popullore që ndjek metaforën origjinale të qumështit dhe ajkës (mazës).
Studimi "E folmja e Karadakut", Prishtinë, 2008, kryevepra e autorit prof. dr. Mehmet Halimi, po edhe padyshim një nga veprat e mëdha e të rëndësishme të krejt dialektologjisë shqiptare.  Fjala e parë thuet për atë monografi të hapët e të plotë është cilësuar si studim i mirëseardhur dhe shumë i rëndësishëm jo vetëm për të folmet e shqipes verilindore, po edhe për mbarë dialektologjinë shqiptare.
Lidhjet e jashtme
|E folmja e Karadakut
|Mehmet Halimi, akademik

Referimet

Kategoria:Biografi shqiptare
Kategoria:Shkrimtarë shqiptarë
Kategoria:Shkrimtarë kosovarë
Kategoria:Instituti Albanologjik i Prishtinës
Kategoria:Albanologë kosovarë
Kategoria:Njerëz nga Gjilani
Kategoria:Lindje 1937